stanford-oval/wikipedia huggingface dataset:
Pauli Raivio

| Pauli Raivio |
| --- | --- |
 Pauli Raivio, 2020
Henkilötiedot
Syntynyt: 11. heinäkuuta 1960 (ikä 64) Hankasalmi
Ammatti:  Ravivalmentaja
Pauli Raivio (s. 11. heinäkuuta 1960 Hankasalmi) on suomalainen ravivalmentaja. Hankasalmelaisen Raivion valmentama suomenhevosori Tähen Toivomus voitti ravikuninkuuden Lahdessa 2019. Raivio on tunnettu ennen kaikkea suomenhevosten valmentajana. Lukuisia suurkilpailuja voittaneen Tähen Toivomuksen lisäksi hänen valmentaminaan ovat menestyneet muun muassa Matteus Kevätön, Ellin Sisu, Visul, Tuisku-Topi, Vipanteri ja Tähen Topelius. Raivio työskenteli metsurina vuoteen 1990, josta lähtien hän on keskittynyt ravivalmentamiseen. Raivion valmentamista hevosista osa on hänen omistuksessaan tai osaomistuksessaan. Raivio on asunut koko elämänsä Hankasalmen Pirttimäen kylällä.
Raivio valittiin yleisöäänestyksellä vuoden keskisuomalaiseksi 2019 ravikuninkuuden saavuttamisen jälkeen.
Papa Bouba Diop

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Papa Bouba Diop
Syntymäaika: 28. tammikuuta 1978
Syntymäpaikka: Dakar, Senegal
Kuolinaika: 29. marraskuuta 2020 (42 vuotta)
Kuolinpaikka: Pariisi, Ranska
Pelipaikka: Keskikenttä
Lempinimi: The Wardrobe, Big Bouba, Bubba
Seurat
| Vuodet | Seura | O | (M) |
| 1996–1999 | ASC Diaraf |  |  |
| 1999–2000 | Vevey |  |  |
| 2000–2001 | Neuchâtel Xamax | 19 | (4) |
| 2001–2002 | Grasshopper | 29 | (5) |
| 2002–2004 | Lens | 47 | (6) |
| 2004–2007 | Fulham | 76 | (8) |
| 2007–2010 | Portsmouth | 53 | (0) |
| 2010–2011 | AEK | 19 | (1) |
| 2011–2012 | West Ham | 16 | (1) |
| 2012–2013 | Birmingham | 2 | (1) |

| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Papa Bouba Diop (28. tammikuuta 1978 Dakar – 29. marraskuuta 2020 Pariisi) oli senegalilainen jalkapalloilija, joka edusti muun muassa Englannin Valioliigan Fulhamia ja Portsmouthia. Senegalin jalkapallomaajoukkueessa Diop pelasi 63 ottelua.
Vuoden 2002 MM-kisoissa Diop teki kisojen avausmaalin Ranskaa vastaan. Hän toimi myös maajoukkueensa kapteenina.
Diop kuoli pitkäaikaisen sairauden jälkeen 42-vuotiaana marraskuussa 2020. Joidenkin tietojen mukaan kyseessä oli keuhkosyöpä.
Aiheesta muualla

Soccerbase (Arkistoitu – Internet Archive)
Profile, statistiikkaa ja kuvia Bouba Diopista
Senegalin joukkue – Jalkapallon AM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Makhtar N’Diaye |
Valmentaja Metsu
Senegalin joukkue – Jalkapallon MM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Cissokho |
23 Makhtar N’Diaye |
Valmentaja Metsu
P2PTV

P2PTV-verkosto jakamassa kolmea videovirtaa.
P2PTV on P2P-teknologia, jota ohjelmat käyttävät videokuvan välittämiseen. Tekniikan avulla tehostetaan latausta, koska sen sijaan, että video tulisi yhdestä lähteestä, se tulee myös muilta katselijoilta. P2PTV-tekniikassa ohjelma käyttää hajautettua verkostoa videovirtauksen jakamiseen mikä vähentää ensimmäiseen lähteeseen kohdistuvaa rasitusta sekä toisaalta lisää käyttäjille tarjolla olevan latauskapasiteetin määrää. Tekniikan etuna nähdään esimerkiksi tv-ohjelmien levityskustannusten alenemisen ja globaalin levityksen helppous.
Tekniikka ja käyttö

P2PTV-jakelujärjestelmässä jokainen käyttäjä ladatessaan itselleen videovirtausta jakaa myös samanaikaisesti saamaansa dataa toisille käyttäjille, lisäten siten käytössäolevaa kokonaiskaistaa. Ladatut videovirrat ovat tyypillisesti muutaman minuutin jäljessä alkuperäisestä. Myös kuvanlaatu voi vaihdella suuresti; jakajien lukumäärän lisääntyminen lisää usein kuvanlaatua bittivirran lisääntyessä samanaikaisesti. P2PTV-tekniikan arkkitehtuuri voidaan nähdä reaaliaikaisena versiona BitTorrent protokollasta: jos käyttäjä haluaa katsoa valitsemaansa kanavaa, ohjelma kontaktoi yhteyksiä hallinnoivaan palvelimeen. Tämä etsii tilanteen olemassa olevista jakajista jotka tarjoavat haluttua videovirtaa. Ohjelma tämän jälkeen ohjaa jakajat tarjoamaan videovirtaa käyttäjälle. Palvelin rekisteröi myös samalla käyttäjän ip-osoitteen, joka yhdistetään olemassa olevien jakajien joukkoon. Tämä luo videovirtaa jakavana verkkojen verkon normaalin internetrungon päälle.
Jotkin ohjelmat antavat käyttäjälle mahdollisuuden luoda omia videovirtoja käyttäjän videotiedostoista tai tv-viritinkortista. Monet kaupalliset sovellutukset on kehitetty Kiinassa ja lähettävät vain aasialaisille käyttäjille. Toisaalta myös yhdysvaltalaisille kuluttajille löytyy muutamia vaihtoehtoja, myös isojen julkaisijoiden tarjoamina. P2PTV-ohjelmilla lähetetetyt laittomat videokanavat ovat kasvattaneet viime aikoina suosiotaan Aasiassa.
Edut ja haitat jakelijalle

P2PTV järjestelmä on usein lähettäjälle paljon halvempi vaihtoehto perinteisiin tekniikoihin verrattuna ja voidaan tehdä asiakkaiden kautta.
Laadunvalvontaa ei ole verrattuna kiinteään jakelijaan. Koska käytettävissäolevan kaistan määrä vaihtelee ja verkoston fyysiset ominaisuudet voivat sekä vahvistaa että heikentää eri katselijoiden välistä bittivirran nopeutta, voi kanavan katseluelämys vaihdella suuresti.
Jakelijalla on vähemmän kontrollia ja tietoa käyttäjistään, sillä katselijoiden ominaisuuksia, määrää ja katseluaikaa on vaikeampi mitata verrattuna perinteisiin jakelukanaviin.
Internet-palveluntarjoajat voivat olla kriittisiä P2PTV ohjelmia kohtaan sillä ne lisäävät huomattavasti palvelutarjoajan kaistankulutusta verrattuna keskitettyihin jakeluratkaisuihin.
Multicasting, harvinaisuudestaan jakelutekniikkana huolimatta, on paljon tehokkaampi kuin keskitetty jakelupalvelin, tarjoten käytännössä lukemattomalle ryhmälle katselijoita mahdollisuuden katsoa yhtä videovirtausta.
Sovellutuksia

P2PTV-teknologiaa käyttävät esimerkiksi Joost ja Miro.
Bohdan Czeszko

| Bohdan Czeszko |
| --- | --- |
 Bohdan Czeszko
Henkilötiedot
Koko nimi:  Bohdan Władysław Czeszko
Syntynyt: 1923 Varsova, Puola
Kuollut: 1988 (64–65 vuotta)
Kansalaisuus:  Puola
Ammatti:  kirjailija, toimittaja
Kirjailija
Äidinkieli: puola
Tuotannon kieli: puola
Aiheesta muualla
Löydä lisää kirjailijoitaKirjallisuuden teemasivulta
Bohdan Władysław Czeszko (1923 Varsova, Puola – 1988) oli puolalainen kirjailija ja Kultura-lehden varapäätoimittaja. Hän kirjoitti todellisuudentajuista, pessimismin sävyttämää proosaa, jonka leimallisia piirteitä olivat usein ironia ja myös tunnelmallinen lyyrisyys.
Czeszko on ollut käsikirjoittamassa elokuvia Sukupolvi (Pokolenie, 1954, ohjaus Andrzej Wajda), Gangstereita ja ihmisystäviä (1963) ja Ansa (Pulapka, 1970).
Aiheesta muualla

Kuvia tai muita tiedostoja aiheesta Bohdan Czeszko Wikimedia Commonsissa
Brentwoodin roomalaiskatolinen hiippakunta

| Brentwoodin roomalaiskatolinen arkkihiippakunta |
| --- | --- |
 Vaakuna
 Kartta Englannin ja Walesin katolisista hiippakunnista.
Kirkkokunta:  Katolinen kirkko
Seurakuntia:  90
Jäseniä:  248 635 eli 8,7% alueen väkiluvusta (2015)
Perustettu:  20. heinäkuuta 1917
Erotettiin:  Westminsterin arkkihiippakunnasta
Piispa:  Alan Williams
Tuomiokirkko:  Brentwood Cathedral
Virallinen sivusto
Brentwoodin roomalaiskatolinen arkkihiippakunta on katolinen hiippakunta Englannissa. Sen keskuspaikka on Brentwood. Se perustettiin 20. heinäkuuta 1917 erottamalla se Westminsterin arkkihiippakunnasta. Hiippakunnan alueeseen kuuluu Essexin kreivikunta sekä Lontoon kaupunkipiirit Barking and Dagenham, Havering, Newham, Redbridge ja Waltham Forest.
Vuonna 2015 hiippakuntaan kuului 90 seurakuntaa, joihin kuului yhteensä 248 635 jäsentä. Nämä muodostivat 8,7% hiippakunnan alueen väkiluvusta.
Parkkarila

Parkkarila on kaupunginosa Lappeenrannan keskustan lähistöllä.
Parkkarilan asutus on pääosin omakotitalopainotteista, mutta alueella on myös runsaasti kerrostaloja.
Kaupunginosa on tunnettu erityisesti Kisapuiston urheilukeskuksesta, jonka jäähallissa jääkiekon SM-liigan SaiPa pelaa kotiottelunsa. Parkkarilassa on myös koulu, päiväkoti, leikkipuisto ja baari.
Bonifatius

Bonifatius on ollut seuraavien henkilöiden nimenä:
Paavit

Bonifatius I
Bonifatius II
Bonifatius III
Bonifatius IV
Bonifatius V
Bonifatius VI
(vastapaavi) Bonifatius VII
Bonifatius VIII
Bonifatius IX
Muut

Pyhä Bonifatius (n. 672/675-754), Saksan alueen lähetyssaarnaaja
Bonifatius (1244–1263), Savoijin kreivi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bonifatius”, voi hakea sivunnimihaulla, laajalla sivunnimihaulla tai tekstihaulla.
Pauli Pylkkö

Pauli Pylkkö on suomalainen filosofi. Hän on toiminut professorina ja tutkijana Yhdysvalloissa sekä Suomessa. Hän oli Jaakko Hintikan oppilas. Pylkön käsittelemiin aiheisiin kuuluvat logiikka, semiotiikka, kielifilosofia ja kognitiotiede.
Julkaisut

"Tonal harmony as a formal system", Teoksessa: Essays on the philosophy of music. Toim. Rantala, Rowell, Tarasti. Acta Philosophica Fennica, v. 43. 1985
Logic, Formal Languages, and Formal Language Identification: Some Logical Properties of the Languages in the Chomsky Hierarchy, and an Interrogative Model of Formal Language Identification. Florida state University. 1988
Kognitiotieteen filosofinen kritiikki. Helsingin yliopiston teoreettisen filosofian laitos. 1995.
Nazism as preconceptual experience, toim. Kirchberg a. Wechsel : The Austrian Ludwig Wittgenstein Society, 1996.
"On surprise". Semiotica, vol 112. de Gruyter: 1996
The Aconceptual Mind: Heideggerian themes in holistic naturalism, John Benjamins, 1998
Richard Wagner ajattelijana - antimodernisti, luonnonmystikko, gnostikko, 2005
”Wolfgang Pauli and Martin Heidegger on the Limits of Scientific Rationality”. Teoksessa Ketvel, Urho et al. (toim.) (1996), Vastakohtien todellisuus: Juhlakirja professori K. V. Laurikaisen 80-vuotispäivänä. Yliopistopaino, Helsinki.
”Onko nykyinen tiede välttämättä onto-teo-loogista Heideggerin tarkoittamassa mielessä?” Ajatus 51, 187–211.
”Suomen kieli on vetäytymässä ja jättämässä meidät rauhaan toisiltamme”. Niin & näin 1/1998, s. 44–49.
”Schelling ja panteismikiista”. Teoksessa: Friedrich Wilhelm Joseph Schelling, 2004 [1809]. Filosofisia tutkimuksia ihmisen vapauden olemuksesta ja muista aiheeseen liittyvistä kysymyksistä. Käännös ja selitykset Saul Boman. Kiel: Uuni Verlag, 141–230.
"Lemuurien yö - Ernst Jünger ja kansallissosialismi" Teoksessa: Ernst Jünger, 2006 Marmorijyrkänteillä Kustavi: Uuni Ay 155-198.
”Merkillisyys ja herrastelu – käännös fennomanian umpikujassa”. Niin & näin 1/2006, 7–15.
Luopumisen dialektiikka. Taivassalo : Uuni, cop. 2009.
"Mikä vasemmistoa todella vaivaa - Tommi Uschanovin pamfletin Mikä vasemmistoa vaivaa? tarkastelua". 2010
"Onko viisas toiminta aina hyveellistä? - Arto Tukiaisen kirjaluonnoksen Kirjanen filosofisesta elämäntavasta (www.artotukiainen.net) tarkastelua". 2010
"Fyysikkoviikari filosofian ihmemaassa eli olisiko tiedeuskovaisuutta hoidettava lääkkeillä ja kirurgialla?. 2012
"Hegel’s logic and Frege’s Star paradox" (Arkistoitu – Internet Archive). Cosmos and History: The Journal of Natural and Social Philosophy, Vol 15, No 1 (2019)
"Ambiguity and contradiction ‒ the outlines of Jung’s dialectics", The Journal of Analytical Psychology, Volume 64, Issue 5 (2019)
"Measurements as Sentences: Outlines of a Dialectic-Idealist Interpretation of Quantum Theory". Mind and Matter, Volume 20, Issue 2, 2022.
"Jung’s Psychoid Monism" J Anal Psychol, 68: 515–533, (2023).
"Premodern handcraft skills foster a language which opens an experiential pathway to local nature". Acta Borealia, 41(1), 60–64, (2024).
Parisuu oja

| Parisuu oja |
| --- | --- |
Maat:  Viro
Maakunnat:  Põlvamaa, Valgamaa
Kunnat:  Kanepin kunta, Võrun kunta 
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Parisuu ojan valuma-alue
Pinta-ala:  28 km²  
Yhtyy:  Võhandu jõgi (113,6 km joensuusta )
Joen uoman kohteita
Alkulähde:  Soodoma, Võru
 :  57.8233°N, 27.2044°E
Laskupaikka:  Võhandu jõgi, Osula
 :  57.8225°N, 27.3605°E
Läpivirtausjärvet:  Rüütle järv
Esteet:  Rüütle järven pato
Sivu-uomat:  Lagjaoja, Kurgsuu oja
Taajamat:  Osula, Peetrimõisa, Soodoma
Mittaustietoja
Lähdekorkeus:  123 m  mpy. 
Laskukorkeus:  80 m  mpy. 
Korkeusero:  43 m
Pituus:  10,8 km  
Kaltevuus:  4 m/km
Muuta
Parisuu oja (myös Parisoo peakraav, Parisuu kraav ) on Virossa Põlvamaalla ja Valgamaalla virtaava 11 kilometriä pitkä Võhandu jõen sivu-uoma.
Ojan kulku

Parisuu oja alkaa Otepään ylängöltä Soodoman kylän keskeltä. Ojaa kutsutaan myös määreellä peakraav ja kraav, joka viittaa kaivantoon. Oja onkin monissa kohdissa perattu suoraksi ojaksi, mutta sillä on luonnollisesti virtaavia osuuksia. Sellainen löytyy Peetrimõisan kylästä, missä ojan uoman kaltevuus kasvaa loivan alun jälkeen. Oja virtaa peltomaisemien läpi taas suoraksi kaivettuna ja alajuoksulla sen suunta tekee suoran käännöksen. Siihen yhtyy Kurgsuun turvetuotantoalueen kuivatusoja. Käännöksen jälkeen oja putoaa jyrkemmin ja muodostuneeseen laaksoon on tehty tekojärvi patoamalla ojan uoma maapadolla. Siitä muodostunut vesiallas on nimeltään Rüütle järv. Juuri ennen yhtymistään Võhandu jõgeen on uomaa oikastu. Yhtymäkohta sijaitsee Osulan kylän yläpuolella.
Valuma-alue ja sivu-uomia

Parisuu ojan valuma-alueen pinta-ala on 28 neliökilometriä ja se jaettuna ojan pituudella 10,8 kilometriä, antaa keskimääräiseksi leveydeksi 2,6 kilometriä. Ojalla on vain kaksi suurempaa sivu-uomaa. Ne ovat Lagjaoja ja Kurgsuun kuivatusoja. Sen valuma-alueella sijaitseva Tinapuu järv saattaa kuullua tähän valuma-alueeseen. Sen epäselvä asema johtuu turvetuotantoalueen kuivatusojien epäselvistä virtaussuunnista.
Hallintoalue

Võhandu jogi kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE1004000.
Käännös suomeksi
Parkinsonin laki

Parkinsonin lain mukaan "työ täyttää sille varatun ajan" ("Work expands so as to fill the time available for its completion"). Sääntö on saanut nimensä keksijänsä C. Northcote Parkinsonin mukaan, joka esitti sen ensin The Economist -lehdessä 19. marraskuuta 1955: ja sittemmin kirjassaan Parkinson's Law: The Pursuit of Progress (1958). Parkinson muotoili lain seuratessaan Brittiläisen imperiumin kehitystä.
Parkinsonin lakia sovelletaan usein tietotekniikkaan: "Tieto täyttää sille varatun tallennuskapasiteetin".
Laki voidaan yleistää muotoon minkä tahansa resurssin kulutus pyrkii nousemaan sen tarjonnan maksimiin. Erikoistapaus Parkinsonin laista on Downs-Thomsonin paradoksi, jonka mukaan liikenneruuhkat pahenevat aina kun uusia teitä rakennetaan.
Australia kesäparalympialaisissa 2016

Australia osallistui Rio de Janeiron kesäparalympialaisiin vuonna 2016 joukkueella, johon kuului huimat 176 urheilijaa 17 eri lajista. Maan lipunkantajana avajaisissa toimi Brad Ness ja päättäjäisissä puolestaan Curtis McGrath. Maa saavutti kisoissa 22 kultaa, 30 hopeaa ja 29 pronssia eli yhteensä 81 mitalia sijoittuen kisojen mitalitilaston viidenneksi.
Aiheesta muualla

Kuvia tai muita tiedostoja aiheesta Australia kesäparalympialaisissa 2016 Wikimedia Commonsissa
Parkkari

Parkkari on seuraavien suomalaisten henkilöiden sukunimi:
Elli Parkkari (1907–2001), kommunisti ja puoluevirkailija
Ilmi Parkkari (1926–1979), näyttelijä ja teatteriohjaaja
Jukka Parkkari (s. 1945), toimittaja ja kirjailija
Martti Parkkari (1938–2016), säveltäjä, musiikkitieteilijä ja lehtori
Nestori Parkkari (1904–1975), kommunisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Australia lasten Eurovision laulukilpailussa

| Australia lasten Eurovision laulukilpailussa |
| --- | --- |

Paikallinen TV-asema:  SBS (2015–2016) ABC (2017–)
Esiintymiset
Ensiesiintyminen:  2015
Esiintymiskerrat:  5
Paras sijoitus:  3. (2017, 2018)
Huonoin sijoitus:  8. (2015, 2019)
Paras pistemäärä:  202
Huonoin pistemäärä:  64
Australia on osallistunut Lasten Eurovision laulukilpailuun viisi kertaa, ensimmäisen kerran vuonna 2015. Australian paras sijoitus on vuodelta 2018, jolloin se sijoittui kolmanneksi Jael Wenan esittämällä kappaleella "Champion".
Osallistujat

| Vuosi | Esittäjä | Kappale | Sijoitus | Pisteet |
| --- | --- | --- | --- | --- |
| 2015 | Bella Paige | "My Girls" | 8 | 64 |
| 2016 | Alexa Curtis | "We Are" | 5 | 202 |
| 2017 | Isabella Clarke | "Speak Up!" | 3 | 172 |
| 2018 | Jael Wena | "Champion" | 3 | 201 |
| 2019 | Jordan Anthony | "We Will Rise" | 8 | 121 |
Australian edustaja Alexa Curtis esiintymässä vuoden 2016 kilpailussa.
Pekka Sundman

Pekka Sundman on entinen Varsinais-Suomen elinkeino-, liikenne- ja ympäristökeskuksen ylijohtaja. Hän toimi virassa vuosina 2010–2013.
Sundman on koulutukseltaan maisteri ja varatuomari.
Big Bayou Canotin junaturma

| Big Bayou Canotin junaturma |
| --- | --- |
 Ilmakuva onnettomuuspaikalta (NTSB).
Päivämäärä:  22. syyskuuta 1993
Aika:  02:53
Paikka:  Big Bayou Canot
Valtio:  Alabama, Yhdysvallat
Liikennöitsijä(t):  Amtrak
Sää:  sumuinen
Turman kuvaus:  matkustajajunan suistuminen rautatiesillalta jokeen
Turman syy:  siltajänteen siirtyminen pois paikoiltaan proomun törmäyksen voimasta
Tiedot
Juna(t):  Sunset Limited
Matkustajia yht.:  208
Kuolleita:  47
Loukkaantuneita:  103
Big Bayou Canotin junaturma tapahtui yöllä 22. syyskuuta 1993 Big Bayou Canotin joen ylittävällä rautatiesillalla Mobilen kaupungin pohjoispuolella Alabamassa Yhdysvalloissa, kun kansallisen matkustajajunayhtiö Amtrakin liikennöimä matkustajajuna Sunset Limited ajoi lähes täydellä matkanopeudella paikaltaan siirtyneeseen siltajänteeseen. Junan kaikki kolme veturia sekä neljä ensimmäistä vaunua syöksyivät sillalta jokeen. Onnettomuudessa kuoli 42 matkustajaa ja 5 henkilökunnan jäsentä, ja loukkaantuneita oli 111. Onnettomuus on Amtrakin historian pahin matkustajajunaliikenteen onnettomuus.
Tapahtumat

Syyskuun 21. ja 22. päivän välisenä yönä Warrior and Gulf Navigation Companyn hinaaja Mauvilla oli matkalla Mobilesta pohjoiseen pitkin Mobilejokea työntäen edellään proomuja. Sumussa hinaajan perämies seurasi joen rantoja ja eksyi joen pääuomasta pieneen Big Bayou Canotin uomaan. Vaikka hinaajan tutka oli toiminnassa, ei perämiestä oltu koulutettu tulkitsemaan tutkakuvaa, ja omien sanojensa mukaan hän tulkitsi rautatiesillan tutkakaiun toiseksi proomuja työntäväksi hinaajaksi joka oli ankkuroitunut odottamaan sumun hälvenemistä. Perämies yritti ottaa radioyhteyttä hinaajaksi luulemaansa kohteeseen siinä onnistumatta, ja päätti jatkaa hyvin hitaasti sitä kohti kiinnittääkseen omat proomunsa siihen sumun hälvenemiseen saakka.
Noin kello 2:45 Mauvillan työntämät proomut törmäsivät rautatiesiltaan. Yksi proomuista osui jokiuoman keskellä olleen lujarakenteiseen siltapilariin, kun taas kaksi sen oikealla puolella ollutta jatkoivat matkaansa osuen sillan jänteeseen. Törmäysnopeus ei ollut suuri, mutta sen voimasta alun perin kääntösillaksi suunniteltu siltajänne siirtyi paikaltaan noin 38 tuuman (n. 97 cm) verran. Siltajänteen sivusiirtymä aiheutti raiteeseen jyrkän poikkeaman, ja raiteen yläpuolelle ulottuvat siltajänteen sivutukirakenteet joutuivat raiteen aukean tilan ulottumaan.
Törmäyksen jälkeen Mauvilla ilmoitti että sen proomut olivat karkuteillä ja miehistö keskittyi niiden pysäyttämiseen. Perämies ei ollut tietoinen siitä, mihin he olivat törmänneet.
Noin kello 2:53 Los Angelesista Miamiin matkalla ollut pikajuna Sunset Limited saapui rautatiesillalle nopeudella 72 mailia tunnissa (noin 116 km/h). Junan saapuessa vahingoittuneelle siltajänteelle sen ensimmäisen veturin etuosa törmäsi sillan sivutukirakenteisiin ja syöksyi raiteilta, lentäen ilmassa joen toiselle rannalle ja upoten keula edellä 14 metrin verran saviseen joentörmään. Toinen veturi pysähtyi ensimmäisen viereen, kolmannen veturin syöksyessä sillan toiselle puolelle. Junan ensimmäiset kolme vaunua syöksyivät niin ikään siltaan syntyneen aukon yli. Kolmas vaunu upposi osittain jokeen kahden ensimmäisen päätyessä matalaan veteen. Junan neljäs vaunu syöksyi jokeen ja upposi kokonaisuudessaan pinnan alle. Junan viidennen vaunun etuteli putosi sillassa olevan aukon reunan yli, mutta itse vaunu ja sen perässä olleet vaunut jäivät sillan ehjälle osalle.
Välittömästi raiteilta suistumisen jälkeen junan vetureiden dieselpolttoaine syttyi tuleen. Tulipalo vaurioitti vakavasti vetureita sekä kahta vaunua. Hinaaja Mauvilla palasi onnettomuuspaikalle ajettuaan ensin proomut matalaan veteen ja sen miehistö aloitti pelastustoimet.
Onnettomuuden syyt

Onnettomuuden pääsyy oli hinaaja Mauvillan eksymisestä aiheutunut proomujen törmäys rautatiesillan kääntösiltajänteeseen, jonka voimasta kyseinen jänne siirtyi pois paikoiltaan. Tämän vuoksi sillan rakenteet joutuivat rautatien aukean tilan ulottumaan. Kahdeksan minuuttia törmäyksen jälkeen Sunset Limited törmäsi sillan rakenteisiin suistuen kiskoilta. Onnettomuudessa kuolleiden määrää lisäsivät tulipalo kahdessa ensimmäisessä vaunussa sekä kahden vaunun osittainen uppoaminen.
Onnettomuuteen myötävaikuttavana tekijänä oli se, ettei sillan kokonaisuutta tai kuntoa valvottu rautatien turvalaitteiden avulla. Sillan ylittävä CSX Transportationin omistama rataosuus oli tapahtuma-aikaan varustettu automaattisella linjasuojastusjärjestelmällä ja varustettu opastimin. Järjestelmä kuitenkin ohjasi ja valvoi vain junaliikennettä, eikä sitä ollut kytketty muiden rakenteiden kuntoa tarkkaileviin laitteisiin. Raiteeseen kohdistunut sivusiirtymä ei ollut tarpeeksi suuri aiheuttaakseen kiskojen katkeamisen, joten turvalaitejärjestelmä oletti raiteen olevan liikennekelpoisessa kunnossa. Kiskojen katkeaminen olisi aiheuttanut sillan eteläpuolella olevan suojastusopastimen asettumisen seis-opastetta näyttävään asentoon.
Pamela Roylance

Pamela Roylance (s. 27. maaliskuuta 1952 Seattle, Washington, Yhdysvallat) on yhdysvaltalainen näyttelijä joka on esittänyt mm. tohtori Sandy Hortonia Päivien viemää -televisiosarjassa vuosina 1983-1984. Hän on esiintynyt myös rikossarjassa Murhasta tuli totta vuosina 1990-1993. Hän aloitti aktiivisen näyttelijän uransa 1980-luvun alussa.
Aiheesta muualla

Pamela Roylance Internet Movie Databasessa. (englanniksi)
Parkinsonismi

Parkinsonismilla tarkoitetaan oireyhtymää, johon kuuluu muun muassa vapinaa, lihasjäykkyyttä ja liikkeiden hidastumista. Parkinsonismin yleisin syy on Parkinsonin tauti, jolloin puhutaan idiopaattisesta parkinsonismista. Parkinsonismin toiseksi yleisin syy on lääkkeiden sivuvaikutukset, jolloin puhutaan lääkeparkinsonismista.
Parkinsonismi-nimitystä käytetään usein, kun on havaittu Parkinsonin taudissa yleisesti esiintyviä niin sanottuja ekstrapyramidaalioireita haluamatta ottaa kantaa niiden syntytapaan. Koska käsitteen käyttö on häilyvää, on lukijan syytä tutustua Parkinsonin tautiin ja sitä läheisesti muistuttaviin sairauksiin, esimerkiksi multisysteemiatrofioihin, Huntingtonin tautiin, Lewyn kappale -syndroomaan (dementia), vaskulaariseen parkinsonismiin ja Alzheimerin tautiin.